CELEX: 62020TN0041
Language: bg
Date: 2020-01-24 00:00:00
Title: Дело T-41/20: Жалба, подадена на 24 януари 2020 г. — Di Bernardo/Комисия

9.3.2020   
            
            
               BG
            
            
               Официален вестник на Европейския съюз
            
            
               C 77/60
            
         
      Жалба, подадена на 24 януари 2020 г. — Di Bernardo/Комисия
      (Дело T-41/20)
      (2020/C 77/81)
      Език на производството: френски
      
         Страни
      
      
         Жалбоподател: Danilo Di Bernardo (Брюксел, Белгия) (представители: S. Orlandi и T. Martin, avocats)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението от 13 март 2019 г., прието в изпълнение на решение от 29 ноември 2018 г. по дело T-811/16,
               
            
                  —
               
               
                  да осъди Комисията да му заплати обезщетение за претърпените от него имуществени вреди в размер на 50 000 EUR, както и обезщетение в размер на 7 000 EUR за претърпените от него неимуществени вреди, като тази сума може да бъде увеличена в хода на производството,
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: конкурсната комисия нарушила обявлението за конкурс, доколкото установените от нея критерии за допускане ограничавали неправомерно обхвата на посоченото обявление. Жалбоподателят поддържа в това отношение, че като е установила критерии за допускане, съгласно които не се взема предвид професионален опит, сходен с този на жалбоподателя, при все че е съвместим с изискванията в обявлението за конкурс, конкурсната комисия не се е съобразила с посоченото обявление.
               
            
                  2.
               
               
                  Второ основание: обжалваното решение било опорочено поради явни грешки в преценката, що се отнася до въпроса дали професионалният опит на жалбоподателя е във връзка с естеството на функциите, описани в обявлението за конкурс.